cyanic-selkie/wikianc huggingface dataset:
Halloween
Jack-o'-lantern
By Jack-o'-lantern höyrt een spookverhaal üüt Yrland. ''Dee geyt van een kearl den Stingy Jack (gyrigen Jack) enöömd wördt. Up Halloween sit hee an et skap, wat pilsys verder kümt de düvel upeyns nöäst hüm sitten. De düvel wil syn sele hebben, mar Jack wil eyrst noch eyne med hüm nemmen. Ümme et pils te betalen verandert de düvel hümsülv in een müntyn. Jack grept syn kanse en düt hüm in een büdelgyn en teykent dår een krüsyn up. De düvel kan der so neet üüt. Jack löt de düvel belöyven dat hee hüm med rüste sol låten en mag hee wear üüt et büdelgyn. Et Halloween dårup kümt Jack de düvel wear in de möäte. Den wil hüm wear de sele ofnemmen. Nu is hee der sat van en gevt to. Mar as günst vrögt hee de düvel een appeltyn üüt een boume. De düvel klimt de boume in ümme et te pakken. Dan krast Jack med syn messe rap een krüüs in de boumstamme. Hee löt de düvel der üüt as hee belöyvt hüm med rüste te låten en noit når de helle te hoven. Noh, de düvel belöyvt et. Wanneyr as Jack uüüt de tyd kümt, kümt hee an de heamelpoorte, mar döär syn slechte leaven magt hee der neet in. Dan geyt hee når de helle, mar de düvel höldt sich an de ofsprake en löt hüm der neet in. Jack smeykt hüm noch ümme wat warmte en licht (want in de helle heb y jå genog vüür) en hee kregt een glöäiend kööltyn. Ümme dissen te beskarmen düt hee et kööltyn in een knolle (of pompoon). Dissen höldt hee nu by sich ümme warmte en een licht up syn pad te hebben. Nu as hee eywig in de düüsternisse rundswarven müt as Jack-o'-lantern.''
Neaderland en kommentaar
De lätste jåren kümt et Halloweenfeest wear sachtys an unse kante up an. Rund september kryg y de winkels alwear vul med Halloween-versyrings en heyl oktober doot diskoteken vake Halloween-temafeestys, wår as lüde enge verkleaded müttet kummen. Der is van sommige hoken wat kommentaar up et feit dat et Halloweenfeest meyr in Neaderland kümt. So is et döär de kommercy hyr up an-ehaald ümme uns et geld of te trovvelen. En enkele protestantske karken bint der neet so blyde van dat mensken sich inlåtet med geysten, demonen en düvels. Med Halloween wördt Allerselen ouk meyr evyrd döär protestantske christenen, wår as wat andere protestanten dår ouk neet so blyde van bint, ümdat et een katolik feest is.
19 febrewaori
De volgende gebeurtenissen vunnen of vienen plaots op 19 febrewaori
Ebola
Ebola of ebola hemorragiese koortse is ne viruszeekte dee keump van et ebolavirus. De zeekte keump neet vake vuur en keump meestal strekgebeunden vuur in West- en Midden-Afrika. De zeekte daankt zinnen naam an ne lieknamige rivier in Kongo (doodestieds Zaïre). Hier breuk de zeekte op twee steas tegelieke oet in 1976. Et wör hier vuur et eerste herkeand duur oonderzeuker Peter Piot. Hee bewees at et ebola was in de plaatse Yamuku, ongevear 95 kilometer van de Ebola-rivier. Völle leu stoarft duur de zeekte. Der is nog ginne behaandeling of geneasmiddel vuur.
Tekens
De eerste tekens van besmetting loat zik tusken twee deage en dree wekken zeen noa besmetting. ze begint met koortsen, zearen haals, zeare spieren en kopzearte. Doarnoa komt spiejen, boekloop en hoedoetslag, evolget duur ne ofnemmende woarking van den leawer en de nieren. Tegen dissen tied begint leu oetweandig en inweandig te bloden. Tusken 25 en 90 perseant van besmette leu keump oet de tied, meestal tusken de zes töt zesteen deage noa besmetting. Dit keump duur nen legen blooddruk duur vlöaistofverlees.
Besmetting
Ebola wörd duur egewen bie rechtstreeks anraken van liefssappen, zo as blood en spieje van besmette leu of deers. Dit kan ook langs anraking van vuurwoarpen woer as kortens liefssappen oawerhen zeent ekömmen. Besmetting duur de locht tusken apen en leu is neet bewezen. Et ebolavirus kan nog verskeaidene moanden in zoad en modermeelk achterbliewen van ene den as hersteelt van Ebola.
Oorzaken
Den grötsten dreager van ebola is normaalgesprökken den Vlearhoond, nen groten oard vlearmoes. Zee köant et virus dreagen zoonder der zelf zeke van te worden. In völle Afrikaanse laanden is de vlearhoond geleefden kost en jaagt leu völle op disse deers. Duur anraken van et besmette vleais of blood van den vlearhoond kriegnt de leu et ook.
Aandere zeektes, zo as malaria, cholera, tyfus, meningitis en aandere besmettelike hemorrhagiese koortsen liekt völle op Ebola. Bloodmoonsters wordt etest op besmettelik RNA, ofwearstoffen of et virus zelf, um de zeekte te herkennen.
Amfibieën
thumb|200px|right|[[Kanadesen watersalamander]] Amfibieën (Amphibia) zeent kooldblodige deers. Den naam amfibie keump van t Grieks ἀμφί-βιος amphí-bios, wat "dubbel-leawend"[1] bedudet. Ze köant beaide op dat laand as in dat water geworden.
Oonder amfibieën wordt kikvörske en pädden (Anura), salamanders (Caudata) en wörmsalamanders (Gymnophiona) rekkend. Der zeent bie mekaar mear as 7000 bekeande soorten. Doarbie zeent 6200 soorten kikvörsken en pädden, 630 soorten salamanders en 19 soorten wörmsalamanders. In dat eerste verendeel van 2010 wörden der al 75 nieje soorten amfibieën oontdekt en beneumd. Dat is ne beheurlike tooname in vergeliek met vuurgoande joaren. Seend 1985 is dat volledige antal wetenskoppelik beskrewene soorten met 60% gröaid.
Kikvörsken en pädde
Kikvörsken hebt een pearvörmig lief, ne stoompe kop, machtig nen breden bek en aait veer peute. Kikvörsken hebt onmeundig staarke, lange achterpeute, woermet de meesten machtig nen eande springen köant. Alle kikvörsk- en päddesoortn, zelfs dee wat hoaste neet springen köant, köant hiermet oardig zwemmen. Dee soorten wat kort bie of in dat water leawet, hebt een vlees tusken de tene um zik better in dat water ofzetten te können.
Salamanders
Salamanders hebt n laank lief met nen langen start. Dat gef een antal soorten salamanders wat mer twee peute hef. Wörmsalamanders liekt op wörme en hebt geheels gin peute mear. Rechte salamanders drukt bie t zwemmen de peutjes stief tegen dat lief um te zwemmen en maakt ne slingerende beweaging met dat lief. Vuur dat zwemmen gebroekt ze heuwdzakelik den start
Hoed
Amfibieën wat in t water leawet, hebt zonne dunne hoed, det der water en zoerstof duurhen kan. Toch köant mennige salamanders en kikvörsken de hoed anpassen um in keuldere gebeden in weentersloap te goan. De hoed wörd dan dreuger en löt meender water duur, zodet ze längeren tied oonder steender, in geater of kuulkes wean köant.
Kenmaarkend an alle amfibieën is det ze völle klieren in de hoed hebt. Dee zeent vuurnamelik vuur dat maken van ne sliemloage. Wiedters köant alle amfibieën gif of aandere jökkerige of breanderige middelkes ofstoten. Dit doot ze klieren op de kop achter dat oge, dee as good te zeen zeent. Disse wordt de paratoïden neumd. Mennige Europese kikvörsken hebt twei dudelike hoedvoolden op de rugge. Dit neumt gelearde leu de dorsolaterale liesten. Aandere kikvörsken en salamanders, mer vuural pädden, hebt völle kleaine, vrot-achtige knubbekes op de rugge. Dit zeent ook klieren.
Amfibieën mut net as kroepdeers regelmoatig de hoed ofwaarpen. Dit doot ze meesttieds bie nacht en ook beheurlik rap. Doarumme wörd dit hoaste nooit ezeen. Dat ofwaarpen is hard waarken vuur de amfibieën. As ze der met gangs zeent, trekt ze den bek wied lös, wringt zik in alle bochten, bloast zik op of striekt met dat lief oaweral langs um dat vel te loaten barsten. Noa dat ofwaarpen et de amfibieën öar oolde vel meesttieds wier op.
Gemientelike herindielings in Nederlaand
thumb|Gemientenaemen en -greenzen per 2023 In Nederlaand hebben der in de negentiende, en veural in de twintigste ieuw vule gemientelike herindielings west, waorbi'j t antal gemienten stark weerommelopt.
Achtergronden
Hoewel der al vanof de negentiende ieuw, in t begin n bitter betien en op slim kleine skaole, herindielings plakvunnen, is veural vanof de jaoren zeuventig van de twintigste ieuw t antal en de skaole van de herindieling zachies an toeneumen. Dit haank saemen mit de toenaeme van t antal bevoegdheden dat overdregen wordde en t veraanderde ideaolbield dat de overhied had van de gemiente. Begin jaoren tachtig was n inwonertal van minstens 5000 nog de richtliende bi'j herindielings, an t aende van de jaoren negentig was dat 25.000 inwoners of meer.
Amfibieën
Spieren
De meeste amfibieën liekt neet al te vlot. Toch hebt ze beste spieren, woermet ze rap vortsketen köant as det neudig is. Salamanders köant bievuurbeeld rap vortsketen duur stewige kroonkelende beweagingen te maken. Wat kikvörsken springt met öare staarke achterbene rap nen eande vort. De knoflookpädde kan zik mirakels rap ingreawen. De ruggenstreeppädde kan tippelen as nen moes en maakt zo beheurlik wat meters.
Gemientelike herindielings in Nederlaand
Achtergronden
t Verzet vanuut de bevolking tegen herindielings het altied aordig groot west, veural as kleine gemienten bi'j grote gemienten daon wordden. De miening van de bevolking wordde daorbi'j vaeke negeerd, zels bi'j n referendum.
Kommende herindielings
In de perveensies Drenthe, Flevolaand, Limburg, Overiessel en Zeelaand staon op dit stuit gien herindielings op de agenda. In Frieslaand, Gelderlaand, Grunningen, Noord-Braobaant, Noord-Hollaand, Utrecht en Zuud-Hollaand wordt over herindieling spreuken op de korte of middellange termien.
Volapük
thumb|150px|Logo van de Volapükverenige t Volapük is n kunsttaal die in 1880 emaakt wördden deur Johann Martin Schleyer, n katholieke priester in Baden, Duutslaand.
Schleyer was van mening dat God hum in n droom verteld had um n internasionale taal te bedenken. Der waren bie-eenkomsten over t Volapük in 1884, 1887 en 1889.
De voertaal van de eerste twee bie-eenkomsten waren t Duuts, mer de leste bie-eenkomst was in t Volapük, dit was één van de heufdredens dat Volapük zeutjes an begun te verdwienen.
Oek t eerste boek van t Esperanto (Unua Libro) dat in 1887 uutebröcht wördden en dat veul makkeliker te leren was, hef deran bie-edreugen dat t an t verdwienen was. Veule Volapükklubs wördden Esperantoklubs.
Schleyer drung stark an op t behoud van de regels die hij vastesteld had, hierdeur hef de taal zich niet op n natuurlike wieze ontwikkeld. Der bin noen wereldwied waorschienlik zo'n 25 tot 30 Volapüksprekers.
"Vol" en "pük" bin aofeleid van de Engelse woorden "world" en "speech" (wereldtaal). De grammatika is ebaseerd op Indo-Europese grammatika en is lastiger um te leren as de grammatika van t Esperanto.
Veurbeeldtekste
t Volapükveurbeeld hieronder is de vertaling van t gebed 'Onzevaor':
Potlaandervloere
Een potlaandervloere of een betonvloere is een vloere dee an-etröffen wonnen in de meeste huzen. Vriewel altied wonnen een potlaandervloere of-edek mit een aandere vloertype, veurbeelden hiervan bin laminaat, balatum (oek wel zeil eneumd), graniet, leem, vloerbedekking, tegels, kurke of mit een aander materiaal. In héle zeldzame gevallen houwen meensen de potlaandervloere zoas 't is.
Fransk
Et fransk (in de taal selvs: français) is een romaanske taal dee vordkummen is üüt et latyn. Et fransk wordt spröäken in Frankryk, Kanada (vöäral in Quebec), Belgie (vöäral Wallonie en Brüssel), Luxembörg, Monaco, Switserland, in vroggere franske kolonys en in de teagenswoordige oaversaeske gebeden van Frankryk. Ungeväär 274 miljoon meansken binnen et fransk machtig, wårvan umdeby 76 miljoon memmetaalspreakers.
Et fransk wykt up een grout antal punten van de andere romaanske talen af. As eyrste hevt et fransk een vearegånde afslyting van morfologiske üütgangen. Ten tweyde hevt et fransk een grout antal breakings en klankveranderings, dee al in et oldfransk vöärkwammen en in et middelfransk döärevolueerd binnen. Ten darde hevt et een licht keltiske substråt (weaderumme te seen in een woord as quatre-vingt, "tachetig", letterlik "veer-twintig"; in de keltiske talen wordt der in twintigtallen teld) en een slim ingrypende germaanske, vöäral frankiske, superstråt, dat him under meyr ütert in de dubbele untkennings ne ... pas, ne ... rien, ne ... personne ens.
Üüt et fransk binnen verskillende kreooltalen untstån, een vöärbeald dårvan is et haitiaansk kreoolsk.
Sokrates
Sokrates (Athene, umsgeveer 470 v.Chr - 399 v.Chr) (Oldgrieks: Σωκράτης) was den eersten van de dree belangriekste filosofen (noast Plato en Aristoteles) oet de Griekse oldheid, veural bekend as oetvinder van de sokratiese methode. Hee was den eersten den et doon en loaten van de mens veurop stellen in ziene kiek op de weeld, woarbi-j e zich afvroog: hoo mo'w zo verantwoord meugelek leaven?
Clemens Cornielje
Cornielje is den zunne van den börgemeister van de veurmoalige gemeente Angerlo. Hi-j deurleep de middelboare skole in Zaender en volgden doarnoa de leroarenopleiding biologie en wiskunde in Nimwaege. Van 1981 tot 1983 warken hi-j als leroar.
Hi-j was al jong politeek aktief ezeen zien lidmoatschap van de JOVD. Noa 1983 wöd hi-j medewarker van de VVD-fraksie in de Tweede Kamer. Van 1988 tot 1989 was e politeek roadgaever van toonmoalig vicepremier Rudolf de Korte. Doarnoa, tot ziene eigen verkiezing as lid van de Tweede Kamer in 1994, was hi-j heufd veurlichting van de VVD-fractie.
As kamerlid untwikkelden Cornielje zich tot onderwiesspecialist. Tweemoal, in 2002 en 2003, hopten hi-j deur zienen parti-jleider te wodden veuredragen veur et stoatssekretoarisschap van onderwies. Beide keren wodden hi-j passierd deur Annette Nijs.
Cornielje verzetten zich teggen de harde liene op et gebeed van integratie zoas dee in-ezat wodden deur Ayaan Hirsi Ali en Geert Wilders. Zo was hi-j fel teggen de ofschaffing van Artikel 23 van de Groandwet, woarin de vri-jheid van onderwies wöd eraegeld.
Cornielje is altied oppen ewest ovaer ziene homoseksualiteit en hef zich veural in de joaren 90, toen wodden eproat oaver de openstelling van et huwelek veur poaren van hetzelfde geslacht, in-ezat veur gelieke rechten veur hetero's en homo's. Ok hef hi-j epleit veur meer andach veur homoseksualiteit in et onderwies. Hi-j is lid van et Comité van Anbaeveling van Stichting Yoesoef, et meld- en informasiepunt Islam en homoseksualiteit.
Cornielje wodden in 2005 beneumd tot Commissoaris van de Könningin in de previnsie Gelderlaand, as opvolger van Jan Kamminga.
Georgië
Georgië (In et Georgies: "საქართველო", latiniseerd: Sakartvelo), is een laand in de Kaukasusstrekke van Eurazië. Et ligt op de greanze van Azië en Europa. In et westen ligt et tegen de Zwarte Zee, op et noorden tegen Ruslaand, op et zuden tegen Turkije en Armenië en op et zuudoosten tegen Azerbeidjan. De heuwdstad en grötste stad is Tbilisi. Georgië is ongevear 69.700 km² en hef zowat 5 miljoen inwonners. Georgië is ne semi-presidentsjele reppubliek, woerbie as de regearing ekeuzen wörd in ne demokrasie met ofveardiging. President op Georgië is Salome Zourabichvili.
Tiedens de Klassieke Ooldheid warren der verskeidene keuninkrieke in et gebeed wat non Georgië is. De keuninkrieken Colchis en Iberië wörden Kristelik in den 4den eeuw. Et verenigde Keuninkriek Georgië was in den 11den en 12den eeuw an zinnen top oonder keunink David IV van Georgië en Keuniginne Tamar. Doarnoa köm et oonder een antal grote rieken, zo as de Safaviden, Afsjariden en de Qajarparzen.
Georgië is lid van den Europesen road en de GUAM. Et hef twee de fakto onofhaankelike strekken: Abgazië en Zuud-Osseetsië. Dee mut neet op völle internasjonale erkenning rekkenen noa de Oorlog van Zuud-Osseetsië in 2008. Georgië en een groot deel van de internasjonale gemeenskop zeet disse strekken as Georgiaans gebeed oonder Russiese bezetting.
Wasbod (schoonmaek)
200px|thumb|Was schoonmaektoebeheuren thumb|200px|Wasbod as meziekinsterment Een wasbod wodde vrogger bruukt veur et mit de haand schoonschrobben van de was. Et bod mit een meerstal hoolten omliesting is omdebi'j 30 bi'j 40 cm en bestaot uut ribbels van galvaniseerd staele waor et wasgoed oplegd wodde, waornao et mit een harde wasborstel en grune ziepe schoonbuund wodde. In laetere jaoren wodde in plaetse van grune ziepe "Sunlight"-ziepe bruukt. Véúr de 19e ieuw bestonnen de ribbels uut hoolt. In de 20e ieuw wodde meer en meer metaol bruukt. An et aende van de 19e ieuw en in de eerste helte van de twintigste ieuw bin de meeste meensken overstapt op galvaniseerd staele. Tegenwoordig wodden nog wasbodden van koper maekt en pattie muzikaanten vienen et geluud van de duurdere koperen wasbodden beter. Et wasbod wodde verdrongen deur de wasmesiene. In pattie lanen zoas India en Afrika wodt et wasbod liekewel nog vaeke bruukt.
Bi'j de meziek wodt et wasbod as ritmisch insterment bruukt. Et bord hangt veur de bost van een persoon, die op et bod slat of wrift mit stokkies, Jazz-bossels of de haand. Bi'j et bespeulen mit de haand wodden vaeke vingerhoeties over de vingertoppen daon. As meziekinsterment wodt et wasbod bruukt bi'j bi'jveurbeeld de volgende meziekstielen: skiffle, dixieland, cajun, Rock-'n-roll en rockabilly.
Dongen (gemeynde)
Andere dörpe en kernen in de gemeynde sint 's Gravenmoer, Dongense Vaart en 's-Gravenmoerse Vaart en ouk Klein-Dongen.
Bochotnica
Bochotnica is een dörp in Zuudoost-Polen, dat tussen Puławy en Lublin leg, vlakbi'j Kazimierz Dolny, an de revier Bystra. 't ligt in t powiat (distrikt) Puławski en de woiwodskap Lublin. 't Dörp ad in 2010 zwat 1.500 inwoners.
Aalsmeer
thumb|250px|Straote in Aalsmeer Aalsmeer is een darp en gemeente in de Nederlaandse previnsie Noord-Hollaand. De gemeente telt 26.569 inwonners (1 februari 2008, bron: CBS) en hef n oppervlakte van 34,40 km² (waorvan 11,71 km² water). De gemeente Aalsmeer maek deel uut van de 'plusregio Stadsregio Amsterdam'. Nen inwonner van Aalsmeer wödt nen 'Aalsmeerder' eneumd.
Geskiednis
Aalsmeer wödt veur t eerst eneumd in 1133 as 'Alsmar'. Dizzen naam kump veur in ne oorkonde waorbi'j laand egaeven wödt an de abdi'je van Rijnsburg, een adellik nonnenkloster. In ne akte van Diederik VII van Kleef wödt dizze schenking in 1199 nog ens bevestigd. t Gebeed Alsmar was in dee tied n wildernis van laege elzen- en wilgenböskes. In de umgaeving wödt völle turf estokken, waordeur grote meren en plessen bunt ontstaon.
Holne
300px|thumb|Mariakarke. Holne is n dörpskn en nen civil parish an de zuudeustlike skuuntn van Dartmoor in Devon, Englaand. D'r was a nen samnleawige in n 11n joarhönnerd, en noe-an-n-dag wönt d'r önnevear 250 menskn. D'r is ne karke en n algemean hoes, n Church House Inn.
Karke
De Moagd Mariakarke hier is önnevear roond 1300 baawd, en is völle grötter moakt in in 16n joarhönnerd. Roond dissen tied wörre ok nen oetsniejdn en vearfdn boksaal an-legd, samn met nen öngewoon vörmde kansel. D'r is nen holn taxusboom in t karkehof woarvan men denk de't roond 1300 plaant is.
Kasteal
Holne Chase Castle is n good-bewoard-bleawn Iezertiedsfort öp Holne Chase, wat n stèl holtlaandgebeed in nen meander van n River Dart tuskn twea Mirrejoarhönnerdste brögn - Holne Bridge en New Brigde - is. De boorderieje Stoke in t neurdn van n parish was n Domesdayhofstelsel.
Algemene Nedersaksiese spelling
Der is offisieel nog altied gien algemene Nedersaksiese spelling, der bin al wel pogingen edaon zo as de SONT-spelling van de streektaalorganisasie SONT uut t jaor 2000, mer disse spelling is der niet deurekeumen. De SONT hef al an-egeven dat ze te drok bin mit aandere zaken um veerder te gaon mit t ontwikkelen van n nieje spelling, waoronder de erkenning van t Nedersaksies onder deel III van t Europees Haandvest veur regionale talen of talen van minderhejen.
De gebrukers van disse wiki hebben oek n poging edaon um n algemene spelling te ontwikkelen, dat gung op zich wel aordig, mer bie t ontwarpen van zo'n spelling bi'w tegen n antal dingen an-eleupen, waoronder:
As de staotus van t Nedersaksies eenmaol an-eneumen is onder deel III van t haandvest, dan mutten der wel offisiële spellingsregels bedocht wördn um goed onderwies te kunnen geven in t Nedersaksies, en meensen te informeren in t Nedersaksies. As der zo'n offisiële spelling kömp dan zol dat oek goed ween veur t Nedersaksies, en oek veur de onderlinge verstaonbaorheid onder Nedersaksiese schrievers. Zo'n spelling zol t veur luui van butenaof oek makkeliker maken um t Nedersaksies te leren spreken en schrieven.
Aksent
Aksent van verwysen nå:
Londen
200px|thumb|Ligging van Londen De name Londen (Engels: London) hef mangsmoal betrekking op de stad Londen in Groot-Brittannië. Et centrum van dee stad wödt City of London eneumd, et geheel van de stad wödt Groot-Londen eneumd.
In de Verenigde Stoaten bunt n alderbastend antal steedn en darpen eneumd noar de Britse heufdstad.
Etymologie
De name London is ofkomstig van de Latiense name Londinium, want Londen was sticht deur de Romeinen tiedens eure heerschoppi-je oaver et eilaand. Et was de heufdstad van de Romeinse previnsie Britannia.
Blauwe bosbeze
thumb|Blauwe bosbeze thumb|Blauwe bosbeze De blauwe bosbeze (Vaccinium myrtillus) is n vaste plaante uut t geslacht van de bosbezen die beheurt tot de heedfamilie (Ericaceae).
t Is n struukjen van vuuftien tot zestig sentimeter hoog (of zelfs wat meer). De plaante döt t niet zo best in kalkrieke grond, mer past zien eigen beter an in n vochtige, zure bojem. De blauwe bosbeze greuit veurnamelik in open bossen (zowel in loofbossen as naoldbossen), op heed en vene in de gemaotigde en subarktiese gebiejen in de wereld (Europa, Noord-Azië, Japan, Noord-Amerika en zelfs lokaal nog in Greunlaand). Disse plaante is in Europa nauw verwant an de rooie bosbeze (Vaccinium vitis-idaea), waormee hybriden evormp kunnen wörden en in Noord-Amerika mit Vaccinium membranaceum en Vaccinium parviflorum.
Beschrieving
De stengels ontspringen uut n wiedverspreiden wortelstelsel mit n wortelstok. De kaantige giespels bin greun.
De blaojen bin lochtgreun, eirond tot bladvormig en hebben n zwak ezaagden raand. Ze bin één tot dree sentimeter lange. De blaojen vallen der laote in de harfst aof. As dat gebeurt wörden ze eerst geelbruun; mer op sommige plekken kunnen ze oranje of rood kleuren (aofhankelik van de voedingsstoffen in de grond).
De kruukvormige bloemen bin raoze en hebben n greune waos. De bloemen bin mit der open einde naor benejen ericht.
De bleuitied is van april tot juni, mit soms n tweede bleui in de harfst. De bestuving gebeurt meestentieds deur hommels, mer oek deur aandere insekten zo as wespen. De blauwe bosbeze kan oek zien eigen bestuven.
thumb|left|Blauwe bosbeze
Kort nao t uutbleuien van de raoze, bolronde bloemen koemen der op de stengels, ouwer as dree jaor, zwartblauwe bezen, bedekt mit n waos. In elke beze kunnen tot veertig zaojen zitten. t Sap is peerskleurig. De bezen ku'j eten. Ze wörden veural gebruukt veur sjem of veur gebak. Oek wörden ze vars egeten, veural vanwegen t hoge gehalte an vitamine C.
Voortplaanting gebeurt meestentieds vegetatief mit nieje scheuten uut de wortelstok. Op disse maniere kan n plaante wel vuventwintig jaor bestaon, allewel nao vuuftig jaor der gien nieje scheuten meer evormp wörden. As t harfst wörden wörden de voedingsstoffen uut de blaojen overebröcht naor de wortelstok, zodat der in de volgende lente weer n krachtige plaante kömp.
De blauwe bosbeze leeft in onderlinge symbiose mit schimmels (oek wel n mykorrhizale mutualistiese symbiose eneumd). Disse schimmels leveren voedingsstoffen uut de bojem, terwiel de plaante vruchtensukers en koolhydraoten an de schimmels levert. Dit gebeurt via t mykorrhiza: talrieke schimmeldraojen (hyfen) die verbunnen bin mit de wortels.
Battem
Geskiedenisse
Töt an de gemeentelike herverdelige van 2004 steund Battem op zikzelf, woernoa t bie Deawnter bie an köm. Hier wör fleenk teegn protesteerd, umdet Battem n boernspul is en Deawnter stads. Ze woln op zikzelf bliewn, of aanders saamngoan met de Geelderse gemeente Lochem. Hierduur zol de proveensiegreanze veraandern. Ondaanks alle protestn köm Battem toch bie Deawnter.
Battem ligt tusken de Skipbekke in t zuudn, en de spoerliene Almelo-Deawnter in t noordn. Doarbie ligt t an de A1-autobane met ne eegne ofrit (Ofrit 25). Battem had n eegn stasjon, mear det wör dr in de vieftiger joarn achterhen edoan. De leste joarn zeent dr plann um dit wier vanniessen lös te doon.
Vrieje tied
Töt an 2008 wör dr alle joarn n groot feest egeewn: de Battemse Bêkefeestn, wat bie de manege eheuldn wörd. De leste joarn hebt doar verskeaidene bekeande en meender bekeande bands espöld, zo as De Dijk, Golden Earring, Uriah Heep, Normaal, The Sweet, Jovink en de Voederbietels en Within Temptation.
Battem is in de regio ook bekeand um diskotheek/restaurant/Feestzale Boode. De diskotheek is benaamd bekeand umdet'e ook op zöandagoawnd lös is.
Devon
Geografie
De kusten van Devon bestoat uut zowal kliffen as zaandstraanden. In de baaien vien ie badplaatsen, vissersdörpen en havens. 't Binnenlaand is laandelijk en wil aordig heuvelachtig wezen; der woont minder volk as in aandere dielen van 't laand. Dartmoor, een heidegebied en nationaal park, is mit 954 km² de grootste open roemte van zudelijk Engelaand. De heidevelden van Dartmoor strekt heur uut aover een granieten bodem; rotsformaties die ze tors nuumt koomt der veule veur. Op Dartmoor regent 't meer as waor ok in 't laand.
In 't noorden van Devon hej de Culm Measures, een dikke opienvolging van geologische laogen. In 't noordoosten vien ie een diel van Exmoor, een heidegebied en nationaal park van 692,8 km², det veur 't grootste part in Somerset lig. In de valleien en leeglaanden van zudelijk en oostelijk Devon is 't laand vruchtbaarder en hef 't wille van revieren as de Exe, de Culm, de Teign, de Dart en de Otter.
De Jurassic Coast, die van oosteljk Devon töt oostelijk Dorset löp, hef een kats eigen geologie mit steile kliffen en stiet op de Wereldarfgoedlieste. North Devon's Biosphere Reserve, een biosfeerrisservaat van de UNESCO, is de grootste zaandduunstreke van Engelaand.
Geschiedenis
Devon krig de name van Dumnonia, een Brits keuninkriek det tussen de vierde en negende ieuw bestund en hum uutstrekte aover Cornwall, Devon en dielen van Somerset. De klaankverschoeving van m (Dum-) naor v (Dev-) kump wal meer veur in Keltische talen. In de Britse Iezertied, Romeins Brittannië en de vrogge middelieuwen woonden in 't gebied de Dumnonii. Deur veraoverings van de Angelsaksen kwamen dielen van Dumnonia in de achtste en negende ieuw bij 't keuninkriek Wessex. In 936 hadden de Angelsaksen 't Dumnoonse gebied töt an de revier de Tamar ineneumen. De Tamar wördden de scheiding tussen 't minder deur de Angelsaksen beïnvloede Cornwall en de Angelsaksische shire Devon.
Sinds alolde tieden wördden der in Devon tin, keuper en aandere metalen ewunnen. Krek as in Cornwall, geneuten de tinmienwarkers in Devon aordig wat zölfstaandigheid daankzij de stannary laws, een speciaal rechtssysteem veur de mienwarkers, waorvan 't ondudelijk is hoe old of det is. De leste zitting van de Stannary Convocation van Devon, de vergadering van tinmienwarkers, vund plaatse in 1748. 't Cornwall and West Devon Mining Landscape, mit restanten in 't laandschop van de keuper- en tinmienen, is op de Wereldarfgoedlieste van de UNESCO ezet.
Economie
Economisch mut Devon 't veur een groot diel hebben van laandbouw en toerisme. Deur 't zachte klimaot en schiere laandschop is 't een gewilde bestemming veur vekaansie en dieverdaotsie. Bezukers bint drok op Dartmoor, Exmoor en de kusten. De badplaatsen van Torbay an de zuudkust wördt mit mekare de Engelse Rivièra enuumd.
San Marino
San Marino, vrie ummezat Sunte Meriens, offisjeel de Reppubliek San Marino (Italjaans: Repubblica di San Marino) en ook wal bekeand as de Soevereinste Reppubliek San Marino. is nen in eslöttenen ministoat binnen in Italië. Et ligt op et Italjaanse skiereilaand, noord-oostelik van de Apennienen. Et is net iets grötter as 61 km² met ongevear 32.000 inwonners. De heuwdstad is San Marino Stad en de grötste stad is Dogana. San Marina hef et kleanste inwonnertal van alle lidstoaten van den Road van Europa.
San Marino zeg at et den euldsten nog bestoanden soevereinen stoat en reppubliek van de wearld is. Et is ne vuurtzetting van nen kloostergemeenskop seend 3 september 301. Dee wör sticht duur steenhouwer Sunt Mariens van Arba. Et verhaal geet at Mariens Rab in 257 verleut, toen as den tookomstigen keazer Diocletianus opdracht gavven vuur de heropbouw van de stadsmuren van Rimini. Det was verwoost duur Liburniese piraten.
San Marina hef nen groondwet, de Leges Statutae Republicae Sancti Marini, ne riege van zes Latiense beuker oet et 16de joarhoonderd. Hierin steet oonder mear wo as et laand besteurd mut worden. Et is doarmet et euldste skrewene regearingsgeskrift wat nog aait in gebroek is.
San Marino mut et vuur de seanten vuural hebben van de finansjele deenste, industrie en toerisme. Et is ene van de riekste laanden van de wearld wat BBP angeet. De ekonomie van San Marina is is good stabiel. Der zitt mer weanig leu bie de dure in San Marino. Et laand hef ginne skoolden en een oawerskot in kas. San Marino is et ennigste laand met mear voortuge as leu.
Nijebrug
Nijebrug is een buurtschop zudelijk van de stad Ommen in de gemiente Ommen waor de weg noar Heldern de Regge kruust. T café bie de brugge war vrögger n harbarg, woar de Staten van Oaveriessel bi'jeen kwammen. Veur 1527 was d'r ok nog een afvoardiging uut Drenthe bie.
21 febrewaori
De volgende gebeurtenissen vunnen of vienen plaose op 21 febrewaori
Utrecht
Utrecht kan verwiezen naor:
Stappest (gemiente)
Stappest (Nederlaans: Staphorst) is een gemiente in de Nederlaanse previncie Oaveriessel. De gemiente hef umdebi'j 17.000 inwoners en hef een oppervlakte van 135,69 km² (mit een te verwaarlozen gedielte an water).
In de gemiente ligt de dörpen Stappest, Roevène, De Rieverst en De Punt, en de buurtschoppen Halfweg, Hamingen en Lankhorst. In 't oosten van de gemiente ku-j de Boswachteri'je Stappest vienen. De gemiente wördt bediend deur 't naobi'j elegen stadtien Möppelt in Drenthe. In 2017 beheurden Stappest töt de drie gemientes waor de mieste kinder geboren worden.
Kiek Now Us
Kiek Now Us is nen boerenrockband oet n Achterhook, den't besteet seend 2004. Ze hebt bewaarkings in t plat van völle bekeande Rock en Rollnommers, mer ze doot ook eagne nommers skriewen.
Duur optreadens vuur RTV Oost, TV Gelderland, 3FM, RTL4 neamp eare bekeandhead tau. In 2006 kömmen ze met öare eerste single Viva la Roggebrood, in 2008 kömmen ze met Proosten op het Oosten en in 2010 wör eare nieje single Hemel zonder Bier oet-ebracht. In 2014 kömmen ze laandelik in t niejs met öare singel t Platteland is niet te koop, woerin't ze angoat teegn leu oet steadelike deeln van Nederlaand dee laand koopt in n Achterhook, mer wieters niks met t volk of de kultuur te doon weelt hebn.
Drimmelen (gemeynde)
Drimmelen is ne gemeynde in de neaderlandske provincy Noordbråbant. De höyvdsteade van de gemeynde is Made. Der woanet 27.251 lüde up ne uppervlakde van 119,43 km². De gemeynde ligt kort by Breda en Oosterhout en hevt nen haven vöär pleseerjachten.
Wout Brama
thumb|right|200px|Wout Brama
Wout Brama (Almelo, 21 augustus 1986) is nen veurmoalig profvoetballer. Hee is vuural bekeand as spöller vuur de Neerlaandse verenige FC Tweante, mer leup ook bie PEC Zwolle en FC Utrecht. In 2023 skeiden hee der met oet, umdat FC Twente em verdan minder leut spöllen bie wedstrieden.
Jeugnd
Brama begun met voetballen bie de plaatselike voetbalverenige PH Almelo. Noa negen joar doar evoetbald te hebben, wör hee oontdekt duur FC Tweante. Doo at he 12 joar was, gung he noar FC Tweante, woer't he de jeugndopleaidige volgen töt de A1-groep. In zin leste jeugndjoar oonderskreef hee t kontrakt vuur 3 joar te voetballen bie FC Tweante. Doarnöast köm he in 2005 direks in t eerste van Tweante.
FC Tweante
In 2005 köm he as middelveelder oonder Rini Coolen in t eerste. Hee spölden det seizoen 29 kompetisiewedstrieden. Oonderwiel skeaiden Rini Coolen der met oet, en nöm t Jan van Staa oawer. In de twee joaren doarnoa was he vuural invalspöller, umdet dootieds Karim El Ahmadi duurbreuk, en dus völ mocht spöllen. Hee oonderskreef skoonwal in 2006/07 wier n kontrakt wat um töt 2010 an FC Tweante zol beenden. In 2008/09 köm n Engelsen trainer Steve McLaren an bie Tweante, woervan't Brama ne vaste plek kreeg op t veeld in de vuurroondes van de Champions League.
OP 9 februwoari oonderskreef he wier n niej kontrakt vuur FC Tweante, woerduur't he non töt 2012 bie dee verenige mut spöllen.
Neerlaands Elftal
thumb|left|200px|Brama biej Joonk Oranje Bie de A-jeugnd wör Brama op-erop vuur t Neerlaands Elftal oonder 18, woernoa't he de jeugndseleksies duurleup töt en met Joonk Oranje. Oonder Foppe de Haan mocht he tien moal metdoon bie t hoogste jeugndelftal van de KNVB. Op 19 november 2008 deed he met zin eerste interlaand vuur Neerlaand B met. Hee steund rechtshalf tegen t Zweedse elftal. Ze verlöaren met 0-3 peunten. Oeteaindelik spölden he twee van de dree interlaands; doarnoa wör t elftal ontbeunden. Op 10 november 2009 mocht Brama vuur t eerst metdoon met t Neerlaands Elftal, in de oefeninterlaands tegen Italië en Paraguay. Noa ofzeggings van Demy de Zeeuw en David Mendes da Silva keus de boondstrainer Brama. n Poar deage later dee Brama vuur t eerst met in de vreandskoppelike wedstried tegen Paraguay, den't eaindigen in ne 0-0 staand. Brama mos in n 71sten minuut invallen vuur Mark van Bommel.
Kootjebroek
thumb|250px|Kaark van Kootjebroek Kootjebroek (Nederlands: Kootwijkerbroek) is n daarp in de gemeente Barreveld, in de Nederlandse provinsie Gelderland. In t daarp wonen, mit de umgeving derbie, zo'n 4.840 minsen (2004).
Kootjebroek leit in de Gelderse Vallei, ten oosten van Barreveld. In dit deel van vallei het t n belangrieke laandbouwfunksie. De buurtschappen Esveld en Essen heuren bie Kootjebroek.
Geschiedenis
t Daarp Kootjebroek bestaot nog niet zo lang. t Is ontstaon naodat inwoners uut Kootwiek de slechte laandbouwgronden in dit gebied gingen bewarken. De buurtschap Essen, in t zuudoosten van Kootjebroek, is ouwer.
In 2001 kwam Kootjebroek landelik in t niejs, deur t verzet van bewoners tegen de grootse ruming van koeën naor anleiding van de ontdekking van tongblaor.
Biseksualiteit
Biseksualiteit kümt vöär oaver de heyle wearld in verskillende kulturen, en ouk by deers kün y et antreffen. Et hevt der altyd al wesd. De term biseksualiteit köm net as de termen heteroseksualiteit en homoseksualiteit pas in et 19. jårhunderd in engelsk-sprekkende landen in gebruuk, en pas argens halv in et 20. jårhunderd in Neaderland.
Seksuele gerichtheid, identiteit, gedrag
Biseksuelen künnet leevdesgevölens en seksuele gevölens hebben vöär beide geslachten, man en vrouwe. Lüde vallet düs nich enkel up männe of vrouwlüde; der is ouk noch en gebeed tüskenin. Dårbinnen sint verskillende gråden wårin eyne körter by homoseksualiteit of körter by heteroseksualiteit steyt. Wyder kan et ouk sou weasen dat eyne sik wal seksueel antrökken vöölt up etsülvde geslacht, maar syne identiteit toch up heteroseksueel höldt. Ouk künnet lüde homoseksuele ervaringen hebben, maar siksülv nich as homeseksueel of biseksueel seen. Ouk kan et sou weasen dat nen homoseksueel seks hevt med eyne van et andere geslacht maar siksülv nich as biseksueel süt.
Meaningen oaver et bestån dervan
Net sou as andere 'afwykende' seksualiteitsförme kan biseksualiteit diskrimineerd wörden, al kümt dat in Amerika vaker vöär as in Neaderland. Der sint årdig wat lüde dee meynet dat et verskynsel biseksualiteit nich besteyt. Dat idee kümt van de gedachte dat lüde enkel maar up lüde van et andere geslacht verleevd künnet worden, of dat der alleanig heteroseksualiteit en homoseksualiteit besteyt, maar nich wat der tüskenin. Dee lüde meynet dat en term biseksualiteit gebruked wördt döär biseksuelen as vöärwendsel üm homoseksualiteit te verbargen, döär heteroseksuelen dee seks med etsülvde geslacht uutproberen willet, of dat eyne alleanig biseksueel is as den sik töt beide geslachten in deselvde måte antrökken vöölt.
In 1995 bleak uut en undersöök dat de meyrderheid van de lüde biseksueel solde weasen "as et algemeyne beald nich förmd worden solde döär underdrükking, gelöyv, afkeyr, untkenning, loiheid, verleagenheid, te weinig kansen, te weinig verbealding, of en leaven wårin as y alleanig maar seksuele ervaring med eyne persoon of eyn geslacht hebbet."
Kinseys skåle
Kinseys skåle probeert seksuele interesses en verleaden üm te setten in en cyfer dat angevt in wat vöär seksuele richting eyne sik bevindet. Et vangt an med 0, wat steyt vöär alleanig heteroseksueel, töt 6, wat steyt vöär alleanig homoseksueel.
Weatenskappelike undersöken, teoryen en reaktys uut de ümgeaving
Weatenskappers hebbet verskillende ideen en teoryen oaver ho as et kümt dat ymand biseksueel is. Völle sint et der oaver eyns dat biseksuelen et al weatet as see behöyrlik jung sint. Ouk al kan et good weasen dat see et up dat ougenblik noch nich herkennet as biseksualiteit. Mangs kan et sou weasen dat eyne sik al jårenlang biseksueel gedrägt, maar et pas nå al dee jåren herkent of togevt.
Mubarak
thumb|Hosni Moebarak in 2009 Hosni Moebarak, Mohammed Hosni Said Moebarak of Mubarak (Arabies: محمد حسني سيد مبارك) (Kafr el Meselha), 4 mei 1928 - 25 febrewaori 2020) was nen Egyptischen kearl uut de politiek en was vanof 1981 tot 2011 presideant van Egypte.
Noa dat hee warkzaam was bi'j den Egyptischen luchtmacht benuumden zi'j Mubarak in 1975 tot vicepresideant bi'j Anwar Sadat. Sadat wodden in 1981 doodeschottne en Mubarak zol vanof dat joar den ni'jen presideant wodden. Hee was bienoa dartig joar president, totdat in 2011 et volk teggen em in opstand kwam. Op 11 februari 2011 nam Mubarak zien ontslag as presideant en drög hi'j zien taken ovver an 't leger.
Stadloon
Geskiedenis
Archeologiese opgraovingen in zowal in Stadloon as in de umgaeving laot zeen dat vanof de 8ste/9de eeuwe nao Chr. zichtbaore sporen evonden bunt van nen Ringburcht uut Karolingiese tied.
De stad Stadloon untwekkelden zich rundumme nen Ambtshof van den Münstersen biskop, den veur 1150 ne stadsmure en stadsgrachte an leet leggen. Binnen dee mure bouwden zi'j de Sint-Otkerkarke, dee daor vandage nog steet en bi'j de oldste karken van Münsterlaand beheurt.
Utrecht (provinsie)
thumb|Utrecht
Utrecht is met n oppervlakte van 1.449 km² de kleinste provinsie van Nederlangd en t het ongeveer 1,35 miljoen inwoeners. De provinsie Utrecht, waor de minsen t dichtst op mekaor woenen, en dat sentraol leit wort meestal tot de Rangdstad erekend. De heufdstad is Utrecht. Dee stad was t sentrum van t bisdom of Sticht Utrecht, de veurloper van wat nong de provinsie Utrecht is. De tweede grote stad van de provinsie is Amersfoort, de daarde is t Veen. Utrecht leit an de grens met Gelderlangd, Zuud-Hollangd, Noord-Hollangd en Flevolangd.
In de plaotsen Bunsjoten, Spaokenburg, Leusden en Amersfoort worren oorspronkelik West-Veluwse en Eemlangdse dialekten espreuken.
Gemeenten
Overzicht van de Utrechtse gemeenten.
Skoon-Heeten
Skoon-Heeten is ne havezathe in de Oaweriesselse gemeente Roalte. Et ligt kort bie Heeten en Niej-Heeten. Een antal laanderiejen roond Heeten en Stegeren heurt bie Skoonheeten. Et laandgood umvat 400 beunder en der is bos, akkers en weaide. Wiedters ligt der een stukken heade, de Skoonheterheade. Et laandgood wörd beheard duur Landschap Overijssel.
Al seend et 17de joarhoonderd heurt et laandgood an de familie Bentinck.
Newfoundland
Newfoundland (letterlik oawerzat: niej-veunden laand, Fraansk: Terre-Neuve) is een Kanadees eilaand in Noord-Amerika. Newfoundland heurt bie de Kanadese proveensie Newfoundland en Labrador. Et ligt in den Atlantiesen Oseaan. Met ne vlakte van 111.390 km² is et zowat dreemoal zo groot as Nederlaand.
De heuwdstad St. John's lig op den zuudoosteliken tip. Bie L'Anse aux Meadows zeent resten van een vikingdoarp veunden. Et wörd dacht at den Noorman-zeevoarder Leif Eriksson et eilaand veund en et Vinland (wienlaand) neumden. Et wör vuur et eerste beskrewen duur Adam van Bremen in 1076.
Natuur
Barachois Pond Provincial Park is een proveensiaal park. Marble Mountain haalt den weenterdag völle skiërs an.
Meer
thumb|300px|De [[Beulakerwiede in de Kop van Aoveriessel, een meer det ontstaon is deur störmvloeden in 1775, 1776 en 1825, op zich weer 't gevolg van vervening deur de mèense]] Een meer is een fikse, deur laand inesleuten waterplasse. Meren wördt miestal onderscheiden van vievers in de zin det een viever kleiner, minder diep en deur mèensenhaand uutegraven is. Ok meren kunt daorumme nog wal ies deur mèenselijke bemuienis onstaone wezen, zoas 't Karibameer in Zimbabwe det ontstund deur de bouw van de Kariba-dam.
Newfoundland
Sproaken
De oorsproonkelike bewonners kuierden Beothuk, mer det is oetstöarven. Fraansk en Engels zeent de heuwdsproaken op et eilaand, mer ze hebt een beheurlik akseant in beaide sproaken. Et Newfoundland-Engels lik et meest op Iers-Engels. Ierse kolonisten spreuken zelfs in de begintied nog Kelties.
Meer
Allewal meren niet in directe verbiending staot mit zeeën of oceanen, voert de mieste meren heur aovertollige water of via ien of meerdere revieren of stroompies; det water kump uuteindelijk in de oceaan terechte. De mieste meren kriegt heur water ok anevoerd van revieren of stroompies. 't Aovertollige water van dichte meren (esleuten bekkens) daorentegen verdaampt of vluit vurt in de grond.
Netuurlijke meren vien ie veural veule in bargachtig gebied, riftzones en contreien waor gletsjervörming optreedt. Aandere meren bint esleuten bekkens of ligt in de buurte van grotere revieren, evörmd deurdet een reviertakke uutdijde töt een meer. Partie dielen van de wereld hebt een bulte meren wegens onriegelmaotige ofwateringspatronen die een aoverbliefsel bint van de leste iestied. Op een geologische tiedsschaol bekeken bint alle meren tiedelijk, umdet ze staorigan anslibt dan wal umdet de leegte of "depressie" die 't water bevat uuteindelk aoverstroomt.
Keunstmaotige meren bint anelegd um industriële of agrarische redens, um waterkracht op te wekken, um huusholdens van water te veurzien, veur de sier of veur de dieverdaotsie (beveurbield zodet volk derop kan ruien).
James Watt
thumb|200px|Petret van James Watt oet 1792 James Watt (19 jannewaori 1736 - 19 augustus 1819) was nen Skotsen wiskundegen, ingenieur en oetvinder. Hee hef neet de eerste stoommachine oetevonden, moar hee hef de toon bestoande stoommachines wal alderbastend verbetterd. Der waren al andere stoommachines (zoas de Savery en Newcomen machines) in gebroek veur Watt der an begon te warken.
Et belangriekste wat e hef bi-j edraegen is et ontwikkeln van de ni-jmoodse vorm van de stoommachine. Der wörd wal ezegd dat de stoommachine van Watt de Industriële Revolutie in de 18de en 19de eeuwe hef an ejagd.
22 febrewaori
De volgende gebeurtenissen vunnen of vienen plaose op 22 febrewaori
Huntenpop
Huntenpop is n popfestival in de Achterhookse gemeente Olde Iesselstreek. Den name verwis noar de namen van de buurtskoppen Varsselder-Veldhunten, woar et festival van 1989 tot 2008 ehollen wodden. In 2009 is et verhuusd noar et in Zillewold geleagen festivalterrein van den DRU-cultuurfabriek in Ulft.
Et festival steet der um bekend dat der noast podia veur bekende bands ok podia veur ankommend talent bunt, en wödt mangs ok wal et Pinkpop van t oosten eneumd.
2006
De 17e editie was op 11 en 12 augustus 2006. Atreya, Backwater, Bloody Honkies, Born From Pain, Di-rect, Flaco Jimenez, Get A Grip, I Against I, Internationals, Kaizers Orchestra, Kashmir, Laberinto, Osdorp Posse, Postman, Presidents of the United States of America, Racoon, Ruby Q, Seanpenn, Shiver, Silence is Sexy, Stereo Mc's, Stevie Ann, Wheel, Within Temptation en Ysis
2007
De 18e editie van t festival was op 24 en 25 augustus 2007. Bands dee toon spölden waren onder meer Krezip, Soulfly, Die Apokalyptischen Reiter, The Toy Dolls, Subway to Sally, Madball, Rowwen Hèze, Jaya the Cat, Riverside, The BossHoss, Zita Swoon en völle andern.
2008
De 19e editie was op 22 en 23 augustus 2008. De bezetting bestond onder meer oet: Liquido, Fun Lovin' Criminals, Beef, Rolling Spears, The Mahones, Beatsteaks, Saybia, Delain, Stevie Ann, Agua de Annique, Walter Trout, Hansen Tomas en völle andern.
Ies
thumb|300px|Een iesblok veur de kust van [[Ieslaand]] Ies is waeter dat tot een vaste vorm bevreuren is. Et komp veur in een bulte verschillende vormen, zoas ieskappen, iesbargen, gletsjers, haegel, iezel, iestakken en sni'j. Ofhaankelik van of der beveurbield dielties eerde of lochtbellen in et ies zitten, kan et deurzichtig wezen of meer of minder blauwig wit.
Ies is rejaol anwezig in et buten et zunnestelsel. Zels zo dichte bi'j de zunne as op 'e planeet Merkurius is der ies. Ok op Eerde komp et vule veur, bovenal in et Noordpoolgebied, op Antarktika en boven de sni'jgreens. Ies is een gebrukelike vorm van neerslag en speult een belangrieke rolle in de waeterkringloop en et klimaot. Et vaalt daele as sni'jvlokken.
Praktisch al et ies op et eerdoppervlak en in de atmosfeer van de Eerde hef een heksagonale kristalstruktuur, wat ies Ih enuumd wodt. Wieder bin der pietsige bieties kubusvormig ies (ies Ic) en rutenvormig ies (ies VII). De faseovergaank naor ies Ih vient plaese wanneer vluiber waeter onder de nul graoden Celsius ekoeld wodt. Zok ies kan ok direkt ofezet wodden deur waeterdaamp, zoas gebeurt bi'j de vorming van iezel. De overgaank van ies naor waeter wodt smelten enuumd, en de direkte overgaank van ies naor waeterdaamp is sublimatie of vervlochtiging.
Ies wodt veur alderhaande doelen gebruukt, waoronder koeling, wintersport en et maeken van iesskulpturen.
Jan Germs
right|thumb|270px|Jan Germs les veur uut eigen wark Jan Germs (Oring, 1954) is een anfieteraor van de Drèentse streektaal. Töt 2019 was hij directeur van 't Huus van de Taol; zien opvolgster is Renate Snoeijing.
Germs, mit een va uut de Veenkeloniën en een Oringer moeder, gruuiden op mit 't Drèents. Hi'j gunk op de ULO in Börger en later naor de HBS in Emmen.
Germs leerden veur skoelmeister en hef 27 jaor laank onderwiezer ewest in Gasselt. In 2002 weur hi'j streektaalfunctionaoris bi'j de Stichting Drentse Taol. Dizze orgenisaosie is in 2007 mit Oeze Volk en Stichting Het Drentse Boek op-egaone in 't Huus van de Taol.
Veur RTV Drenthe prissenteert Germs mit zien collega Abel Darwinkel Jasbuus vol Drèents, een dagelijks pregramma van een minuut daorin ze andacht skenkt an 't Drèents.
Germs hef de Drèentstalige verhalenbundel De Sigaar eskreven.
In december 2009 wördden Germs deur RTV Drenthe verkeuzen töt de eerste 'Drent van 't jaor' veur 't haalfstaon van de Drèentse taal.
Rembrandt van Rijn
Rembrandt Harmenszoon van Rijn (Leiden, 15 juli 1606 of 1607 - Amsterdam, 4 oktober 1669) was nen Nederlaandsen kunstskilder. Hi-j leafden en warken in de Golden Eeuwe, et heugtepunt van de Nederlandse kultuur, wettenschap, handel en macht. Rembrandt wöd oaveral ezene as den belangrieksten Hollandsen meister van de 17de eeuwe. Hee maken in totaal rundumme 300 skilderi-jen, 300 etsen en 2000 tekkeningen. Zien wark beheurt tot de Barok en is beïnvlood deur et Caravaggisme. Hi-j was den enigen Hollandsen skilder den mit zienen veurname tekkenden.
Rembrandt zag zichzelf as nen historie- en portretskilder. Hi-j maken in alle leavensfasen deur iederene bewonderde zelfportretten. Ziene 100 eskilderde en 20 etste zelfportretten geaft n opmarkelek scharp beeld van zien uterlek en ziene geveulens. Ziene noaste femilie: zien moder Neeltje van Suydtbroek, Saskia van Uylenburgh, ziene vrouwe en zienen zönne Titus van Rijn bunt mangs noadrökkelek in ziene skilderi-jen anweazig. Woarschienlek hebt ok ziene maîtresse Geertje Dircx en leavensgezelle Hendrickje Stoffels model estaone veur biebelse of historiese figuren, moar doarveur bunt neet völle bewieze.